《春日登楼作》
清代·弘历

华枌焕晨曦，微风吟玉筝。芳园届三月，万卉舒芬荣。

我登高楼望，望春春事并。柳丝罥纸鸢，榆火熟脆饧。

弄暖牧儿笛，踏青公子骍。佳与物皆春，差可释心凭。

心凭安可释，狂圣一念争。所以古哲人，惴惴若履冰。

棐几堆芸编，古香散帘旌。适然心有获，浴德兼陶情。

处上怀临下，居高乃见明。社燕窥文㮰，沉烟绕彩甍。

课无复责有，触目归吟评。